Βουλευτικές εκλογές 2020 στη Βενεζουέλα

Στις 6 Δεκεμβρίου 2020 διεξήχθησαν **βουλευτικές εκλογές στη [[Βενεζουέλα]],** για τα 277 μέλη της Εθνοσυνέλευσης.

Τα κόμματα της αντιπολίτευσης είχαν μποϊκοτάρει αυτές τις εκλογές, τις οποίες χαρακτήρισαν ως «απάτη», και είχαν κοινό μανιφέστο που υπογράφηκε από 27 πολιτικά κόμματα. Οι διεθνείς οργανισμοί εποπτείας είχαν προβλέψει ότι οι εκλογές δεν θα είναι «δίκαιες και ελεύθερες» επειδή δεν πληρούνται οι προϋποθέσεις γι'αυτό, και είχαν τονίσει ότι η σύσταση του Εθνικού Εκλογικού Συμβουλίου υπονομεύει τη διεξαγωγή.

Η προσέλευση στις εκλογές ήταν πολύ μικρή, μόνο 31% (στις προηγούμενες εκλογές, του 2015, ήταν 74%), λόγω του μποίκοτάζ της αντιπολίτευσης. Το Ενωμένο Σοσιαλιστικό Κόμμα συγκέντρωσε το 62,70% των ψήφων και κέρδισε τις 253 από τις 277 έδρες της Εθνοσυνέλευσης. Η Ε.Ε., οι Ηνωμένες Πολιτείες, ο Όμιλος Λίμα και ο ΟΑΚ δεν αναγνώρισαν τα αποτελέσματα των εκλογών επειδή η διεξαγωγή δεν ήταν δίκαιη και ελεύθερη.

Μετά τις εκλογές, ο Χουάν Γκουαϊδό, ο οποίος ήταν αμφισβητούμενος Πρόεδρος της Εθνοσυνέλευσης το 2020-21, δεν κράτησε τη θέση του. Στη συνεδρίαση της Εθνοσυνέλευσης της 5ης Ιανουαρίου 2021, ο Χόρχε Ροντρίγκεζ εξελέγη Πρόεδρος. Ωστόσο, για τα κόμματα της αντιπολίτευσης που μποϊκόταραν τις εκλογές και έμειναν εκτός Εθνοσυνέλευσης τα αποτελέσματα και οι διορισμοί παραμένουν αμφισβητούμενα.

## Εκλογικό σύστημα
Τα μέλη της Εθνοσυνέλευσης εκλέγονται όπως ορίζει το Σύνταγμα, με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία, με έναρξη θητείας την 5η Ιανουαρίου 2021. Σύμφωνα με το νέο νόμο, ο οποίος τέθηκε σε ισχύ τον Ιούνιο του 2020, ο αριθμός των μελών της Εθνοσυνέλευσης αυξήθηκε κατά 110 μέλη, δηλαδή από 167 σε 277 μέλη. Τα 277 μέλη εκλέγονται με μικτό εκλογικό σύστημα:

* τα 144 μέλη εκλέγονται με αναλογική εκπροσώπηση, από πολυεδρικές εκλογικές περιφέρειες. Η κατανομή των εδρών γίνεται με μέθοδο Ντ'Οντ.
* τα 130 μέλη εκλέγονται με απλό πλειοψηφικό σύστημα. 
* Οι 3 έδρες προορίζονται για τις ιθαγενείς μειονότητες.

Η προσέλευση στην ψηφοφορία είναι υποχρεωτική και υποχρέωση ψήφου έχουν όλοι οι πολίτες της Βενεζουέλας, ηλικίας άνω των 18 ετών, υπό την προϋπόθεση να έχουν μείνει στη χώρα για τουλάχιστον 10 χρόνια.
## Πολιτικά κόμματα – συμμαχίες

Συνολικά 105 πολιτικές οργανώσεις υπέβαλλαν υποψηφιότητες για τις εκλογές. Μεταξύ αυτών 28 εθνικά κόμματα, 53 τοπικά κόμματα και κινήματα και 24 πολιτικές οργανώσεις ιθαγενών.

### Πίνακας συμμετοχών

## Αποτελέσματα

### Αποτελέσματα ανά περιφέρεια

### Χάρτες των εκλογών

Αρχείο:Βουλευτικές εκλογές Βενεζουέλας 2020 (προσέλευση).png|Προσέλευση στην ψηφοφορία
Αρχείο:Βουλευτικές εκλογές Βενεζουέλας 2020 (Δημοκρατική Συμμαχία).png|Δημοκρατική Συμμαχία
Αρχείο:Βουλευτικές εκλογές Βενεζουέλας 2020 (Δημοκρατική Δράση).png|Δημοκρατική Δράση
Αρχείο:Βουλευτικές εκλογές Βενεζουέλας 2020 (Ελπίδα Αλλαγής).png|Ελπίδα Αλλαγής
Αρχείο:Βουλευτικές εκλογές Βενεζουέλας 2020 (Προοδευτικά Μπροστά).png|Προοδευτικά Μπροστά
Αρχείο:Βουλευτικές εκλογές Βενεζουέλας 2020 (Ενωμένη Βενεζουέλα).png|Ενωμένη Βενεζουέλα
Αρχείο:Βουλευτικές εκλογές Βενεζουέλας 2020 (Κομμουνιστικό Κόμμα).png|Κομμουνιστικό Κόμμα Βενεζουέλας
Αρχείο:Βουλευτικές εκλογές Βενεζουέλας 2020 (Τουπαμάρο).png|Τουπαμάρο
Αρχείο:Βουλευτικές εκλογές Βενεζουέλας 2020 (Πατρίδα Όλων).png|Πατρίδα Όλων
Αρχείο:Βουλευτικές εκλογές Βενεζουέλας 2020 (Είμαστε στη Βενεζουέλα).png|Είμαστε στη Βενεζουέλα
Αρχείο:Βουλευτικές εκλογές Βενεζουέλας 2020 (Μπορούμε).png|Μπορούμε... με σοσιαλδημοκρατία
Αρχείο:Βουλευτικές εκλογές Βενεζουέλας 2020 (Λαϊκό Πολιτικό Κίνημα).png|Λαϊκό Πολιτικό Κίνημα
Αρχείο:Βουλευτικές εκλογές Βενεζουέλας 2020 (Συμμαχία για Αλλαγή).png|Συμμαχία για Αλλαγή
Αρχείο:Βουλευτικές εκλογές Βενεζουέλας 2020 (Αυθεντική Οργάνωση Ανανέωσης).png|Αυθεντική Οργάνωση Ανανέωσης


## Μετά τις εκλογές
Μετά τις αμφισβητούμενες εκλογές ο Μέγας Πατριωτικός Πόλος είχε τη συντριπτική πλειοψηφία στην Εθνοσυνέλευση. Στις 5 Ιανουαρίου 2021 ο Χόρχε Ροντρίγκεζ εξελέγη Πρόεδρος της Εθνοσυνέλευσης. Μετά τις κυρώσεις που επέβαλλε η Ευρωπαϊκή Ένωση στη Βενεζουέλα, στις 24 Φεβρουαρίου 2021, η Εθνοσυνέλευση ψήφισε να απελαθεί η πρέσβειρα της Ε.Ε., η Ισαβέλλα Μπριλιάντε Πεδρόσα, ως ''«ανεπιθύμητο πρόσωπο»''.

### Αρχηγός της αντιπολίτευσης
Μετά τις 7 Ιανουαρίου 2021 ο Χουάν Γουαϊδό, ο οποίος για την αντιπολίτευση ήταν ο δημοκρατικός αρχηγός της χώρας, έπαψε να αναγνωρίζεται από την Ευρωπαϊκή Ένωση ως *«προσωρινός Πρόεδρος*» της Βενεζουέλας. Ο Γουαϊδό παραμένει «προσωρινός Πρόεδρος» της Βενεζουέλας για τους υποστηρικτές του στις Ηνωμένες Πολιτείες. Για πολλούς είναι απλά ο ανεπίσημος Αρχηγός της Αντιπολίτευσης στη Βενεζουέλα.

## Παραπομπές


2020
Βενεζ